**Sonja Vectomov** (s. 21. toukokuuta 1979) on tšekkiläis-suomalainen elektronisen musiikin artisti ja säveltäjä. Hänen perheensä juuret ulottuvat syvälle klassisen musiikin maailmaan. Vectomov on naimisissa yhdysvaltalaisen kirjailijan ja kapellimestarin, David Woodardin kanssa. Kitaristi Vladimír Večtomov ja kuvanveistäjä Sonja Vectomov ovat Sonja Vectomovin vanhempia.

Koulutus
--------

Vectomov opiskeli Norwichin taideyliopistossa ja valmistui humanististen tieteiden kandidaatiksi (Bachelor of Arts with Honours) vuonna 2005.

Ura
---

Vectomovin musikaaliset kokeilut alkoivat Suomessa 1980-luvulla musique concrète projekteilla, kotona äänitetyillä nauhoilla, esiintymisillä kiertueilla neljän vuoden ajan lapsikuoro Vox Aurean kanssa Kari Ala-Pölläsen johdolla sekä viulun- sekä pianonsoiton opiskelulla Jyväskylän musiikkiopistossa, jossa myös Vectomovin isä Vladimír Večtomov opetti klassista kitaraa. Vectomovin säveltäjäisoisä, Ivan Večtomov, toimi sellistinä Tšekin filharmonisessa orkesterissa 22 vuoden ajan. Sellisti Saša Večtomov on Sonja Vectomovin setä.

Vectomov muutti Prahaan 1990-luvun puolivälissä ottaakseen ykkösviulun paikan Mirko Škampan johtamassa Pražský studentský orchestr -orkesterissa. Samanaikaisesti Vectomov seurasi aktiivisesti elektronisen musiikin kehitystä Suomessa ja Englannissa.

Sooloartistina Vectomovin konsertit muuttuvat ajoittain osaksi taideinstallaatiota, esimerkiksi konserttitilan muodonmuutos salongiksi. Vectomovin musiikkillisia vaikutteita ovat mm. Conlon Nancarrow ja David Byrne.

*Lamprophrenia*
---------------

Vectomovin kokeellisen debyyttialbumin nimi perustuu hänen itse keksimäänsä uudissanaan, jossa Vectomov yhdistelee uuslatinan ja kreikan kielen sanoja *lampron* (kirkas) ja *frenia* (mieli). Levy sisältää elektronisia sävellyksiä vokaalien kera, mitä on arvosteltu musiikillisesti ennaltaanarvaamattomaksi, sekä "täydeksi odottamattomia käänteitä".

Ensimmäinen single "Two in One", jonka musiikkivideon ohjasi Mika Johnson ja jossa esiintyy ballerinalegenda Jana Andrsová, "kertoo tarinan kuolemasta ja transfiguraatiosta, lajien välisestä karmasta, sekä kasvien tietoisuudesta—tämä *Lamprophrenian* esikois-single muodostuu pulssimaisista syntetisaattorirytmeistä, viuluista, violasta, harmonikasta, mandoliinista sekä Vectomovin monitasoisesta äänestä."

Muuta
-----

Kuten molemmat vanhempansa, Vectomov on myös pedagogi. Hän on kehittänyt musiikki workshoppeja työskennellessään erityisoppilaiden sekä vähempiosaisten romanilasten parissa Kutná Horassa Tšekissä.

Vectomov tekee cameon Andrea Culkován vuonna 2016 julkaistussa dokumenttielokuvassa *H\*art On*, joka kuvaa lähes tuntemattomaksi jäänyttä 1900-luvun alun kirjailijaa Milada Součková, sekä tämän aviomiestä, Devětsil-ajan taidemaalari Zdeněk Rykriä.

Lähteet
-------

1. ↑  Poncar, M.: Sonja Vectomov právě vydala album Lamprophrenia. Techno.cz. Viitattu 26. syyskuuta 2016.
2. 1 2 3  Sonja Vectomov bio. Uneventful Records. Viitattu 2016.
3. ↑  Master Guide (Arkistoitu – Internet Archive). Norwich University of the Arts.
4. ↑  Vodolánová, K.: Rozhovor se Sonja Vectomov, aka Neverstop. (Arkistoitu – Internet Archive). The Black Light. Viitattu 13. tammikuuta, 2015.
5. 1 2  Spaceboss, P.: Sonja Vectomov albově debutuje s Lamprophrenií. *Spaceboss.* Viitattu 4. lokakuuta, 2016.
6. ↑  Perälä, K.: Jyväskylän Kesässä taiteeseen törmätään taas kadullakin. *Keskisuomalainen*. Viitattu 22. kesäkuuta, 2017.
7. ↑  Meronen, A.: Kaikenlaisissa laittomissa metsäbileissä tuli käytyä. Jyväskylässä kasvanut suomalais-tsekkiläinen Sonja Vectomov tekee sekä klassista että konemusiikkia. *Keskisuomalainen*. Viitattu 2. helmikuuta 2019.
8. ↑  Räty, H. "Sonja Vectomov nimesi debyyttilevynsä itse keksimällään sanalla" (Arkistoitu – Internet Archive), Finnish Urban Media, Viitattu 10. lokakuuta, 2016.
9. ↑  Franta, T. Premiéra: Sonja Vectomov—Lamprophrenia. AlterEcho. Viitattu 23. syyskuuta, 2016.
10. ↑  Franta, T. Echolokátor: Sonja Vectomov—Two in One. AlterEcho. Viitattu 25. heinäkuuta, 2016.
11. ↑  Galerie Středočeského kraje (GASK), "Umění spojení 014 / Junior" (Arkistoitu – Internet Archive), Viitattu 12. joulukuuta, 2014.
12. ↑  Pinnoy, V. "Obrazem: V GASK se konaly další akce projektu Umění spojení" (Arkistoitu – Internet Archive), *Kutnohorské listy*, Viitattu 1. heinäkuuta, 2014.
13. ↑  Jægtnes, H. S.: The artist’s talking head. *Modern Times Review*. Viitattu 28. lokakuuta, 2016 (Norjalainen alkuperäinen: Kunstnerens snakkende hode. *Ny Tid*. Viitattu 13. lokakuuta, 2016).
14. ↑  Institute of Documentary Film, *H\*art On* (Czech Republic / France). Viitattu 2016.

Aiheesta muualla
----------------

* Kuvia tai muita tiedostoja aiheesta **Sonja Vectomov** Wikimedia Commonsissa

* Uneventful Records, Sonja Vectomov
* Sonja Vectomov, "Two in One" (YouTube), 2016, 3:34 min.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |